23ITP-10

Contigo Navarra-Zurekin Nafarroa talde parlamentarioko Carlos Guzmán Pérezek, Legebiltzarreko Erregelamenduan ezarritakoaren babesean, honako interpelazio hau aurkezten du, kontroleko kasuko Osoko Bilkuraren gai-zerrendan sar dadin.

Lan-istripuen tasa kezkagarria da oraindik ere Nafarroan. 2023ko lehen sei hilabeteetan ikusi denez, laneko istripuak lehen mailako arazoa dira oraindik ere gure erkidegoan.

Laneko eta Ekonomia Sozialeko Ministerioaren datuen arabera, seihileko horretan 6.265 istripu gertatu ziren Nafarroan lanaldian eta *in itinere;* alegia, Estatuan gurea dahamar mila langiletik istripu-indize handiena duen lurraldea.

Nafarroan, zehazki, hamar mila langiletik 319,8 lan-istripu zenbatu dira laneko baja eragin dutenak, halako moduan non 96 puntutan gainditzen baitugu Espainiako batez bestekoa. Intzidentzia-tasaren ratioa, Estatuaren arabera, 223,8 lan-istripukoa da –laneko bajarekin– hamar mila langiletik.

Datuek erakusten dute Nafarroan lan-istripuak etengabe eta oso-oso modu arriskutsuan igotzen ari direla. Osasun-krisitik atera ginenetik, jada hiru urte jarraian igo dira lan-istripuak.

Sektoreka, Nafarroak estatuko batez bestekoak gainditzen ditu lau produkzio-talde handietan: eraikuntza, zerbitzuak, industria eta nekazaritza. Intzidentzia-tasa bereziki handia da eraikuntzan eta industrian.

Horregatik guztiagatik, Contigo Navarra-Zurekin Nafarroa talde parlamentarioak, Nafarroako “datu txar-txarrak” ikusita, lan-istripuen tasa jaiste aldera laneko arriskuen prebentzioaren arloan darabilen politika orokorrari buruzko interpelazio hau aurkezten dio Nafarroako Gobernuari.

Iruñean, 2023ko irailaren 20an

Eleduna: Carlos Guzmán Pérez